Bint l-Irjieħ Ix-xemx kienet baxxa u ħamra fil-bjuda tas-sema. Na'Żir bin Na'Rar radd ħajr lil An u Ki għaż-żiffa li xi kultant bdiet tinħass tilgħab ma' wiċċu, ambaxxatriċi ta'tmiem is-sajf, Ħares lejn Ka'fern, bilqiegħda faċċata tiegħu, u għal darb'oħra stagħġeb kif il-mexxej Lembi kien jissaporti t-tarbux f'rasu. Minbarra huma t-tnejn kien hemm ukoll Magreb, il-mexxej tan-Naċrien, ġens jgħix lil hinn mill-fliegu tan-Nar, f'art salvaġġa li ħafna kienu jqisu ta'ġmiel kbir. Hu u jħares lejhom, Na'Żir kien konxju mid-differenzi ta' bejniethom. Ka'fern, ġgant ħdejhom, twil u rqiq, b'dik it-tpinġija ħadra fuq ġildtu bajdanija tispikka,xagħru mqaxxar kollu taħt it-tarbux. Għajnejh, kbaru ħodor, kienu jitkellmu aktar minn fommu. Kien ġej mix-Xmiel, l-art fit-Tramuntana mbiegħda, post kiesaħ u żorr. In-nies li jgħixu hemm kienu jissejħu Lembi, u kienu bierda daqs l-art li sawrithom. Magreb,imbagħad, kien qsajjar u oħxon, imma b'saħħtu, u għajnejh suwed jixhdu l-qilla li kien magħruf għaliha l-ġens tan-Naàrien. Na'żir innifsu ma kienx twil lanqas, iżda rqiq. Kien wild l-Art tan-Nofs, dik li xi darba kienet il-qofol tal-ħajja fid-dinja t'Ur. Fi mgħoddi minsi, l-Ewwel Nies ġew minn xi mkien mhux magħruf u għammru f'dik l-art. Bnew bliet kbar u toroq twal, tellgħu binjiet li baqgħu jissemmew u mqades mill-isbaħ f'isem An u Ki, l-allat tagħhom, li meta telqu mid-dinja ħallew għadd 34 LXXXIV. Baħar ix-Xarq L Fomm ix-Xara. Baħar il-Kbir It-tliet saltniet ta' Ur: is-Saltna tan-Naàr, is-Saltna tax-Xmiel, u s-Saltna tan-Nofs 62 Leħen il-Malti warajhom għajnejhom fis-sema biex iħarsu 'l uliedhom. Na'żir kien jaf li l-Lembi jqisu lilhom infushom id-dixxendenti diretti tal-Ewwel Nies, li kellhom ħafna tradizzjonijiet, stejjer u leġġendi dwar l-antenati tagħhom. Forsi kien minħabba dawn l-affarijiet li l-Lembi ħarbu lil hinn mix-Xagħra l-Kbira, iżolaw ruħhom u dejjem żammew 'il bogħod kemm min-Naàrien kif ukoll minn niesu. Li kien jaf fiċ-ċert kien li l-Ewwel Nies telqu bħalma ġew, imkeffna fil-misteru, u issa ftit li xejn kien fadal minn dak li bnew. Dawk li ġew warajhom qerdu kważi kollox. Id-dellijiet tat-tliet mexxejja twalu waqt li ħarsu lejn xulxin, iqisu u jwieżnu wieħed 'il-ieħor. Dik kienet laqgħa storika; l-għan ewlieni tagħha li tgħaqqad il-ġnus kollha ta' Ur u forsi jispiċċa l-għaks u l-ġlied darba għal dejjem. Forsi jirnexxilhom jimxu 'l quddiem — flimkien. Il-postli ltaqgħu fih kien fil-għoli, qalb il-muntanji tal-Imnara, katina kbira ta' għoljiet li jaqsmu l-Art tan-Nofs mix-Xagħra l-Kbira. Fuq dik l-għolja, li l-Lembi kienu jsejħu 'Bint l-Irjieħ, kien hemm fdalijiet ta' maqdes. It-tliet irġiel telgħu hemm fuq waħedhom, b'nieshom jibqgħu jistennew isfel nett, kif kienet it- tradizzjoni sa mill-eqdem żminijiet. Kien post kwiet, sabiħ, minn fejn wieħed seta' jilmaħ ix-Xagħra l-Kbira lejn it-Tramuntana, il-fliegu u l-art tan-Nàar lejn il-Punent, u l-art tan-nofs lejn il-Lvant. Fil-bogħod 'il bogħod lejn in-Nofsinhar, par għajnejn tajbin setgħu saħansitra jaqbdu ħjiel tal-għoljiet suwed ta'Dahar il-Qabru, fil-kontinent imbiegħed u misterjuż ta' Qibla. Dik il-laqgħa kienet frott il-ħsibijiet u t-tħabrik ta' Na'Żir. Kif kien diġà fissrilhom fil-bidu tal-laqgħa, jekk it-tliet ġnus jgħinu lil xulxin, igawdi kulħadd. Kollha kellhom xi ħaġa x'joffru 'l xulxin. Il-Lembi kienu nies għorrief ħafna, ħassieba kbar, magħrufin għat-tkabbir tal-bunna, iż-Żerriegħa tal-Allat, li tagħti saħħa barranija lill-bniedern li jeħodha. Min-naħa tagħhom, in-nies ta' Na'Żir kienu bdiewa mill-aqwa, jaħdmu l-artgħammiela u jirgħu l-bhejjem tagħhom madwar ix-xmara Qattara, filwaqt li n-Naàrien kienu sajjieda u baħħara mill- iprem, jinqalgħu ferm fil-bini ta' bċejjeċ tal-baħar. Taħlita ta' ħiliet u ċans ta' negozju. L-ewwel, iżda, kellhom bżonn xi ħaġa biex tgħaqqadhom. Xi ħaġa li xxejjen id-differenzi u tkun il-pedament tal-ħbiberija ta'bejniethom. Biex it-tliet ġnus jibdew jaraw l-affarijiet mill-istess lenti. U f'moħħu Na'Żir kien ħejja pjan kif jikkonvinċi liż-żewġ mexxejja l-oħra biex jgħinuh. għadd 34. '., U Sabiex inwettqu dan kollu, aħna t-tlieta rridu nagħmlu vjaġġ; ħabbrilhom Na'Żir. Magreb daħaq. 'Vjaġġ2 Jien, intu Ka'Ferni'il-mod kif qalha wera kemm kien ħsieb stramb. 'Aħna t-tlieta waħedna wieġbu Na'Żir. 'Jekk se nieħdu lil xiħadd magħna rridu nkunu nafdawhom. U rridu ngħidulhom li dan huwa vjaġġ perikoluż' Leħnu kien stramb, jidher li mhux imdorri jitkellem bl-ilsien komuni. Il-Lembi kienu għadhom jitħaddtu bi Isien l-Ewwel Nies. 'Ħa neħodkom Qibla'' Magreb qam bilwieqfa qisu mingħul, għajnejh jixegħlu u jtajru x-xrar. Anke Ka'Fern, li rari juri emozzjoni, deher imriegħex. Minkejja d-differenzi tat-tliet razez, f'ħaġa waħda kienu jaqblu kollha — fit-twemmin tagħhom. It-tlieta li huma kienu jemmnu f'An u Ki, l-aħwa allat tal-Ewwel Nies. 'F'art il-Qabrużl Din dagħwa kbita/ tmasħan Magreb. 'Tafha l-liġi Na'Żirl Tafha daqsna. Ħadd ma jista' jmur f'dik l-art jekk mhux meta jħoss l-Emtwieq'' L-Emtwieq, is-sejħa li kull wieħed u waħda minnhom kien se jħoss meta jkun il-waqt. Meta s-sejħa tasal, dak li jkun ried jitlaq kollox minn idejh, jinsa lil qrabatu, lil ħbiebu, lill-għeżież tiegħu u jaqbad it-triq lejn l-aħħar destinazzjoni ta' ħajtu biex jaqsam il-Fliegu ta' Qibla u jmidd saqajh f'art il- Qabru. X'jiġri f'Qibla ħadd ma kien jaf, għax ħadd qatt ma mar lura. Stejjer kien hemm kemm trid, ħafna minnhom maħsuba biex ibeżżgħu liż-żgħar, għalkemm anke l-kbar kienu jfesfsuhom, biss minn taħt l-ilsien. 'S'issa l-ħsibijiet tiegħek kienu jagħmlu sens; qallu l-mexxej Lembi, u dak li ma qalx kien ċar ukoll. Na'Żir baqa' kalm; ma qal xejn. Ir-reazzjonijiet kienu mistennija. Il- ħsieb biss li jagħmlu vjaġġ fl-art fejn setgħu jmorru biss l-imsejħa kien fih innifsu sagrileġġ kbir. Att li jmur kontra r-rieda ta' An u Ki. Ksur ta' regoli antikissimi, ta' liġijiet mhux miktuba. Żamm fommu magħluq, apposta, biex jagħti ċans lill-mexxejja l-oħra jaħsbu u jomogħdu kliemu. Wara ftit, Magreb reġa' poġġa. 'U għaliex tridli mmorru hemm flimkieni'staqsa Magreb, l-għadab f'leħnu għadu ċar. Dik kienet il-mistoqsija li ried jisma' 64 Leħen il-Malti 'Għax naf fiċ-ċert li hemmhekk se nsibu dak li għandna bżonn biex noħolqu t-tliet saltniet ta' Ur. Is-Saltna tan-Nar, is-Saltna tax-Xmiel, u s-Saltna tan-Nofs' 'It-tliet saltniet ta' Urf' irrepeta l-mexxej ta' Naàr. Għajnejh iżda kienu donnhom bidlu lewnhom, u minflok ħodor dehru jkanġu fl-isfar skur. 'Ma tistgħux tiċħdu l-problemi fl-artijiet tagħkom. Kemm int, Magreb, u anke int, Ka'fern, tħabbtu wiċċkom mal-istess problemi li nħabbat wiċċi magħhom jien. Naf x'jien ngħid. Faqar, ġuħ, tbatija, mard, li mbagħad iwasslu għal irvellijiet, serq u qtil. Jien irrid nirbaħ dawn il-kunflitti. U bit-talb biss mhux biżżejjed. An u Ki ħalquna, sawruna, u se jsejħulna lura meta jkun il- waqt. Iżda sadanittant, irridu nkunu aħna li nieħdu ħsieb tagħna nfusna. Jien nemmen li jekk noħolqu tliet saltniet, jekk jirnexxilna ngħaqqdu lill-qtajja' mxerrda 'l hawn u 'l hinn f'saltna li tagħti ordni u kenn lil niesna, ingawdu kollha kemm aħna. U bejnietna, bejn it-tliet saltniet tagħna, nistgħu nibdew kummerċ li jġib aktar ġid u jmexxi l-affarijiet il quddiem' 'U dan kollu, din il-viżjoni tiegħek, x'għandha x'taqsam ma' dal-vjaġġ li tridna nagħmlu '' staqsa Magreb, li deher kurjuż, iżda kawt. 'X'hemm f'Dahar il-Qabru li jista' jgħinna nwettqu dan kolluż' 'Teżor tant kbir li mqar bi kwart minnu nistgħu nibdew inwettqu din il- ħolma flimkien. U jien konvint li l-allat tagħna mhux se jikkundannawna għal dan. Wara kollox, l-għan tagħna huwa wieħed nobbli' Din id-darba kien Ka'fern li qam bilwieqfa. Iżda ma tħadditx mill-ewwel. B'idejh wara dahru mexa sat-tarf tal-fdalijiet tal-maqdes li kienu fih, u ħares lejn ix-xemx, issa baxxa max-xefaq. L-oħrajn ma qalu xejn. Ħarsu lejh, jistennew. Wara ftit reġa' mexa lejhom, iżda ma poġġiex. Minn ħżiemu ħareġ kaxxa ċkejkna ta'injam interzjat, fetaħha, u offra lit-tnejn l-oħra. Ġo fiha kien hemm tliet żerrigħat tal-bunna, l-ikel tal-allat, frott l-art tax-Xmiel. L-oħrajn ħadu waħda kull wieħed. It-tielet waħda ħadha Ka'fern u poġġieha ġo ħalqu. Fis- skiet, fl-aħħar ftit raġġi tax-xemx, daqu t-togħma tal-bunna, u ssiġillaw patt li kien se jibdel l-istorja ta' Ur għal dejjem. għadd 34 LXXXIV 65